கேள்வி: அசுகாரிசு என்பது என்ன?
பதில்: ''அசுகாரிசு'' என்பது "சிறுகுடல் உருளைப்புழு" எனப்படும் ஒட்டுண்ணிப் புழு நூற்புழு பேரின வகையாகும். இதில் ஒரு சிற்றினம், ''அசுகாரிசு லம்ப்ரிகாய்ட்சு'', மனிதர்களைப் பாதிக்கிறது. இது அஸ்கரியேசிஸ் எனும் நோயை ஏற்படுத்துகிறது. மற்றொரு சிற்றினம், ''அசுகாரிசு சூம்'', பொதுவாகப் வீட்டுப் பன்றி பாதிக்கிறது. மற்ற உருளைப்புழுவினங்கள், ''பாராசுகாரிசு ஈகோரம்'' (குதிரை உருளைப்புழு), ''டாக்சோகாரா,'' ''டாக்சாசுகாரிசு'' போன்ற நாய்களையும் பூனைகளையும் பாதிக்கின்றன. இவற்றின் முட்டைகள் மலம், மண்ணில் இடப்படுகின்றன. முட்டைகளைக் கொண்ட தாவரங்களை உட்கொள்ளும் எந்த உயிரினத்தையும் இவை பாதிக்கின்றன. ''அ. லம்ப்ரிகாய்டு'' என்பது குடலில் காணப்படும் உருளைப்புழுவாகும். இது உலகளவில் மனிதர்களுக்கு மிகவும் பொதுவான ஒட்டுண்ணிப் புழு தொற்றினை ஏற்படுத்துகிறது. இந்நோய்த்தொற்று ஊட்டச்சத்து நிலையைப் பாதிப்பதன் காரணமாக நோய்த் தன்மையை ஏற்படுத்தும். இந்நோய் அறிவாற்றல் செயல்முறைகளைப் பாதிக்கிறது. குருணை போன்ற திசு எதிர்வினைகளை ஏற்படுத்தி இளம் நிலைகளுக்கு உயிரணுக்களைத் தூண்டுகிறது. இதனால் குடலடைப்பு ஏற்படுகிறது. இந்நிலை மிகவும் ஆபத்தானது.